[bookmark: _GoBack]Bestyrelsesmøde den 23.09.2015 kl. 19.00 i Klubhuset
Deltager: Kim, Jakob, Lars og Stig
Fraværende: Ole, Hans Jørgen og Niels

Ref.: Stig

Inden mødet begyndte havde vi inviteret DGi Nordsjælland på besøg. 
Deres konsulent Martin fortalte om de mange muligheder der ligger i medlemsskabet. DGI virker kompetent og en god samarbejdspartner til vores tennisklub. God sparring mht træning, fastholdelse af medlemmer, kurser, events og rekruttering af frivillige. Medlemsskabet er billigt og kan efter deltagernes mening være et godt aktiv for klubben.
Bestyrelsen besluttede at melde sig ind (igen) vi har tidligere været medlem, men sprang fra, da vi ikke fik nok ud af medlemsskabet. Det skal laves om nu, og Kim har modtaget indmeldelses blanket, som snart udfyldes. Første møde med DGI bliver efter vi er meldt ind. Prisen er kr. 400,- + kr. 5,- pr. medlem altså ca. kr. 1325,- ialt + evt. moduller. Herom senere.
Er der medlemmer som ønsker at være med til mødet, bedes de skrive til mig, som vil være kontakten til DGI - Jeg ser gerne at vi er 3 personer, som er med første gang, så vi kan lytte til deres forslag og komme med ønsker til samarbejdet.

Dagsorden:

1. Status på medlemstal og økonomi v.Kim:
Medlemstallet er steget med 15% siden sæsonstart, hvilket er ganske flot.
Likviditeten er p.t. kr. 85.000,00 mod kr. 25.000,00 sidste år, dog mangler vi at betale for banepleje, kommunen og diverse, men alt i alt er økonomien god.

NB: Jeg har idag været inde i finanssystemet og set at der stadig er en del som ikke har betalt - er der fokus på dette område ? (Jeg synes der er for mange, eller også er der ikke ryddet op) ?

2. Planlægning af næste sæson. Vintertræning, træning af vores voksne og unge. Trænerstaben.

Her blev der diskuteret hvordan vi bedst muligt kan få en fast form for hele sæsonen. Der skal laves teams, som sammensættes af medlemmer af bestyrelsen og gerne frivillige, som sammen kan sammensætte en sæson, hvor alle ved hvad der sker i løbet af sommeren.
Ole, Claus og Jakob vil f.eks. gerne stå for klubmesterskabet, så vi ikke som de sidste år, får afviklet finalerne i oktober.
Derudover mener jeg vi skal have teams (udvalg) til:
- Standerhejsning: Planlægning, indkøb, bolde, turnering, gaver m.v.
- Voksentræning: Træner, bolde, udstyr, tider og kurser
- Turneringer: Vores veteranhold og motionshold. Kaptajn med magt skal vælges.
- Festudvalg: Sommer og "afslutningsfest" med turnering for alle.
- Familietennis: En ide fra DGI om at have fokus på familien - spændende område.
- Klubhus og baner: Lars A er formand for dette område - hvem hjælper til ?
- Penge: Vores Kasserer styre kassen - hvem hjælper til ?
- Sponsor: Stig vil gerne fortsætte med dette, men ønsker gerne en hjælper.

3. Opgavefordeling:
Jvf. ovennævnte områder, skal vi på næste møde have navne på de ansvarlige, som tager et eller flere områder. Da vi kun var 4 til mødet, blev dette emne udskudt til næste møde. Det blev ligeledes nævnt, at Hans Jørgen, som har gjort et godt stykke arbejde, vil trække sig fra bestyrelsesarbejdet, at private årsager. Hans kendte måske en afløser, som kan træde ind i bestyrelsen. 
Hvis der er nogen som kender emner til bestyrelsen, må de gerne komme til mig, så vi kan få en snak med det interesserede.

4. Holdturnering:
Det har som bekendt været svært, at stile fuldt hold år- Vi mangler piger i alderen 40+ som kan og vil spille på hold. Som konsekvens heraf, har vi besluttet, at vi næste år alene har 2 mix hold. 40+ og 50+ og et rent herrehold. Hvem der skal spille på de enkelte hold, må vi finde en løsning på inden udgangen af marts, når vi kender rækker og medlemsinteressen bedre.
Er der måske nogle medlemmer, som kan være interesseret i at spille holdkamp ? Opslag i marts 2016.

5. Sponsorsiden:
Der er kommer 5 nye sponsorer, og der er flere som kan blive interesseret.
Arbejdet fortsætter. Seneste skud på stammen er AA Danmark i Hvidovre, som gerne vil betale for belysningen på den/de baner som skal have lys på.
AA Danmark ønsker, at vi til gengæld bringer nyt om firmaet energirenoveringer til private husstande og firmaer på vor hjemmeside.
AA Danmark ønsker ligeledes at give klubben henvisningsprovision, når klubben og dens medlemmer henviser. Mere herom senere.

6. Eventuelt:
Ole har sendt en række spørgsmål til bestyrelsesmødet, som kort besvares her:

· Er der nogen som vil forlade bestyrelsen: Ja, Hans Jørgen. Nye medlemmer:
Der blev nævnt Claus Jacobsen og en dame som Hans Jørgen kender.(læge)

· Overvågning: Er det nødvendigt ? Nej, vi dropper edb løsningen. Lys må være nok.

· Kommentarer til hjemmesiden: Det er piv flot og vi er meget glade for den.
Stig havde en del forslag, men dette er tilrettet siden mødet.

· Padel-tennis: Ole og Stig er lidt vilde med et par baner, men efter at have modtaget et overslag på ca. kr. 850.000,00 er begejstringen faldet en del.
Vi parkere den lidt. Det kræver meget arbejde med kommunen, sponsorer m.v.

· Billard-bord: Ja tak til gratis bord, hvis det ikke fylder for meget.
Standard for indkøb til holdkampe m.v. : Turneringsudvalget kommer med et udspil til indkøb af mad, vand, øl m.v. Budget kr. ? 

· Sommertennis: Hvem vil tage ansvar for at dette område. Det har vist sig, at vi kan få mange nye medlemmer på dette område. Vi skal finde 3-4 frivillige som kan deles om opgaverne - 2 trænere og et par hjælpere. Næste år skal vi trække forældrene ind på banen, så vi får endnu flere medlemmer.

· Sociale engagementer: Enig - vi skal bare finde et par navne som står for ansvaret. Foredrag og indlæg fra sponsorer mv - Stig vil gerne tage den del, men ikke alene. :-)


Generalforsamling:
EN TIRSDAG I NOVEMBER ? Kan ikke huske hvilken dag vi blev enige om - Kan nogen hjælpe ? 

Annonce i avisen: 
Vi skal have noget i avisen, men gerne med en god historie om vores klub, som stiger i medlemstal og som snart er første klub med masser af lys på bane/r. Hvem kan fortælle den gode historie. Måske noget med familetennis i Snekkersten - En klub med fokus på fællesskab og familien. Mange tiltag i 2016, som gør os til det bedste valg. Her får du noget for pengene osv.

Hvem kan lave noget lækkert med fotos ??

Slut for nu.
15.10.2015/SM.
